Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи ғалла ва маҳсулоти коркарди он»

**Моддаи 1.** Ба Қонуни Ҷумҳурии Тоҷикистон «Дар бораи ғалла ва маҳсулоти коркарди он» аз 21 феврали соли 2018 (Ахбори Маҷлиси Олии Ҷумҳурии Тоҷикистон, с. 2018, №2, мод. 65; с. 2021, №6, мод. 390) тағйиру иловаҳои зерин ворид карда шаванд:

1. Дар сархати панҷуми моддаи 1, қисми 1 моддаи 2, қисми 6 моддаи 14, қисмҳои 2 ва 4 моддаи 16 калимаи «парранда» ба калимаи «паранда» иваз карда шавад.

2. Дар моддаи 1:

- дар сархати якум аломат ва калимаҳои «, лӯбиёӣ ва равғандор» ба калимаҳои «ва лӯбиёӣ» иваз карда шаванд;

- дар сархати ҳаштум калимаи «бехатарӣ» ва калимаҳои «ба нигоҳ доштани» мувофиқан ба калимаҳои «бехатарии ғалла» ва «ба нигоҳдории» иваз карда шаванд;

- дар сархати даҳум калимаҳои «объектҳои карантинӣ» ба калимаҳои «дигар объектҳои таҳти карантин ­қарордошта» иваз карда шаванд;

- дар сархати понздаҳум аломати нуқта ба аломати нуқтавергул «;» иваз карда шавад;

- сархати шонздаҳум бо мазмуни зерин илова карда шавад:

«- **бозори ғалла** – низоми яклухти ташаккул ва тақсимоти доимии захираҳои ғалла, маҳсулоти коркарди аввалия ва минбаъдаи он, ки ҳамкории истеҳсолкунандагону истеъмолкунандагонро оид ба муайян намудани ҳаҷм ва сохтори истеҳсолот, инчунин сифат ва нархи маҳсулот таъмин менамояд.».

3. Дар сархати панҷуми моддаи 4 калимаҳои «сохтори истеҳсолии ғалла» ба калимаҳои «таркиби ғаллаи истеҳсолшаванда» иваз карда шаванд.

4. Дар моддаи 7:

- ба қисми 1 сархатҳои сеюм ва чорум бо мазмуни зерин илова карда шаванд:

«- нархи фурӯши ғалла ва маҳсулоти коркарди онро бо тартиби муқаррарнамудаи қонунгузории Ҷумҳурии Тоҷикистон муайян намоянд;

- барои амалӣ намудани фаъолият дар муомилоти ғалла ва маҳсулоти коркарди он бо шахсони воқеӣ ва ҳуқуқӣ шартномаҳо ба имзо расонанд;»;

- ба қисми 2 сархати чорум бо мазмуни зерин илова карда шавад:

«- барои гузарондани сертификатсияи сифати ғалла ва маҳсулоти коркарди он маълумоти эътимоднок ва пурраро пешниҳод намоянд;».

5. Дар моддаи 9:

- дар қисмҳои 2 ва 3 калимаҳои «аз лиҳози ирсӣ дигаргун (модификатсия)» мувофиқан ба калимаҳои «бо истифода аз организми аз ҷиҳати генетикӣ тағйирдодашуда истеҳсол» иваз карда шаванд;

- дар қисми 5 калимаи «Шахсоне» ба калимаҳои «Шахсони воқеӣ ва ҳуқуқӣ» иваз карда шавад.

6. Ба ном ва қисми 1 моддаи 12 пас аз калимаи «Коркарди» калимаи «аввалияи» илова карда шавад.

7. Дар моддаи 16:

- дар қисми 2 калимаҳои «хадамоти давлатии байторӣ» ба калимаҳои «мақоми ваколатдори давлатӣ дар соҳаи бехатарии озуқаворӣ» иваз карда шаванд;

8. Дар сархати дуюми қисми 3 моддаи 19 калимаҳои «карантини растанӣ» ба калимаҳои «фитосанитарӣ ва карантини растаниҳо» иваз карда шаванд.

9. Дар сархати сеюми моддаи 20 калимаи «кишоварзӣ» ба калимаи «ғалладонагӣ» иваз карда шавад.

10. Дар моддаи 21:

- дар сархати якум калимаҳои «аълосифат ва хушсифат» ба калимаҳои «аълосифати сертификатсияшуда» иваз карда шаванд;

- аз сархати сеюм пас аз калимаи «ватании» калимаи «маҳсулоти» хориҷ карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2095**

Қарори Маҷлиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи ғалла ва маҳсулоти коркарди он»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани ­тағйиру иловаҳо ба Қонуни Ҷумҳурии Тоҷикистон «Дар бораи ғалла ва маҳсулоти коркарди он» ҷонибдорӣ карда шавад.

**Раиси Маҷлиси миллии Маҷлиси**

**Олии Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №539**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи ғалла ва маҳсулоти коркарди он»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани ­тағйиру иловаҳо ба Қонуни Ҷумҳурии Тоҷикистон «Дар бораи ғалла ва маҳсулоти коркарди он» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 12 июни соли 2024, №1369**